Suositus neuvoston päätös Euroopan kulttuuripääkaupunki tapahtumasta vuonna 2010 /* KOM/2006/0610 lopull. */





[pic] | EUROOPAN YHTEISÖJEN KOMISSIO | Bryssel 23.10.2006 KOM(2006) 610 lopullinen Suositus NEUVOSTON PÄÄTÖS Euroopan kulttuuripääkaupunki -tapahtumasta vuonna 2010 (komission esittämä) PERUSTELUT Euroopan kulttuuripääkaupunki -tapahtumaa koskevasta yhteisön toiminnasta vuosina 2005–2019 25. toukokuuta 1999 tehdyssä Euroopan parlamentin ja neuvoston päätöksessä N:o 1419/1999/EY , sellaisena kuin se on muutettuna päätöksellä 649/2005/EY,[1] vahvistetaan menettely, jolla Euroopan kulttuuripääkaupunki nimetään vuodesta 2005 lähtien. Päätöksen 2 artiklan mukaisesti nimetään vuodesta 2009 lähtien kulttuuripääkaupungiksi kaksi kaupunkia kahdesta eri jäsenvaltiosta (yhdestä vanhasta ja yhdestä uudesta) noudattaen päätöksen liitteessä I olevaa kronologista järjestystä. Asianomaiset jäsenvaltiot toimittavat nimeämisehdotuksensa Euroopan parlamentille, neuvostolle, komissiolle ja alueiden komitealle viimeistään neljä vuotta ennen kuin kyseisen tapahtuman on määrä alkaa. Päätöksen 4 artiklassa todetaan lisäksi, että Euroopan unionin ulkopuoliset Euroopan maat voivat osallistua tähän toimintaan. Tällainen maa voi ehdottaa jotain kaupunkia yhdeksi Euroopan kulttuuripääkaupungiksi, ja sen olisi ilmoitettava ehdotuksestaan Euroopan parlamentille, neuvostolle, komissiolle ja alueiden komitealle. Komissio kutsuu vuosittain kokoon valintalautakunnan, joka laatii nimeämisehdotuksista raportin ottaen huomioon toiminnan tavoitteet ja erityispiirteet. Valintalautakunta koostuu merkittävistä riippumattomista kulttuurialan asiantuntijoista. Valintalautakunta toimittaa raporttinsa komissiolle, Euroopan parlamentille ja neuvostolle. Euroopan parlamentti voi antaa komissiolle ehdotuksista lausunnon kolmen kuukauden kuluessa siitä, kun raportti on saatu. Neuvosto nimeää valintalautakunnan raportin perusteella annetusta komission suosituksesta asianomaiset kaupungit virallisesti Euroopan kulttuuripääkaupungeiksi siksi vuodeksi, joksi niitä on ehdotettu. Saksa ehdotti päätöksen 2 artiklan ja liitteen I mukaisesti vuoden 2010 kulttuuripääkaupungiksi Esseniä ja Görlitziä ja Unkari Pécsiä. Ehdotukset toimitettiin ennen vuoden 2005 loppua. Turkki puolestaan ehdotti 4 artiklan mukaisesti Istanbulia. Valintalautakunta kokoontui 14.–15 maaliskuuta 2006 tarkastelemaan ehdotuksia. Tarkastelussa kuultiin kaikkien ehdokaskaupunkien edustajia. Lautakunta antoi raporttinsa komissiolle 11. huhtikuuta 2006, ja sen pyynnöstä komissio toimitti raportin edelleen muille toimielimille. Hakemuksista tekemänsä yleisarvion perusteella lautakunta päätti yksimielisesti suositella Euroopan unionin toimielimille, että Essen, Pécs ja Istanbul nimettäisiin Euroopan kulttuuripääkaupungeiksi vuodeksi 2010. Euroopan parlamentin kulttuuri- ja koulutusvaliokunta toimitti lautakunnan raportin saatuaan komission koulutuspääosastolle 18. heinäkuuta kirjeen, jossa tuotiin esiin keskeiset seikat valiokunnan asiaa koskevasta keskustelusta. Edellisen perusteella komissio toimittaa päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 2 artiklan 3 kohdan mukaisesti neuvostolle oheisen suosituksen, jonka mukaan Essen, Pécs ja Istanbul nimetään Euroopan kulttuuripääkaupungeiksi vuodeksi 2010. Suositus NEUVOSTON PÄÄTÖS Euroopan kulttuuripääka upunki -tapahtumasta vuonna 2010 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005–2019 tehdyn Euroopan parlamentin ja neuvoston päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, ja erityisesti sen 2 artiklan 3 kohdan ja 4 artiklan,[2] ottaa huomioon raportin, jonka valintalautakunta toimitti huhtikuussa 2006 komissiolle, Euroopan parlamentille ja neuvostolle päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 2 artiklan 2 kohdan mukaisesti, katsoo, että päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 3 artiklassa ja liitteessä II vahvistetut perusteet täyttyvät kokonaisuudessaan, ottaa huomioon komission 2006 antaman suosituksen, ON PÄÄTTÄNYT SEURAAVAA: 1 artikla Nimetään Essen ja Pécs Euroopan kulttuuripääkaupungeiksi vuodeksi 2010 päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 2 artiklan 1 kohdan mukaisesti. 2 artikla Nimetään Istanbul Euroopan kulttuuripääkaupungiksi vuodeksi 2010 päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 4 artiklan mukaisesti. 3 artikla Kunkin nimetyn kaupungin on toteutettava tarvittavat toimenpiteet päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 1 ja 5 artiklan panemiseksi tehokkaasti täytäntöön. . Tehty Brysselissä […] Neuvoston puolesta Puheenjohtaja [1] EYVL L 166, 1.7.1999, s. 1, ja EUVL L 117, 4.5.2005, s. 20. [2] EYVL L 166, 1.7.1999, s. 1, ja EUVL L 117, 4.5.2005, s. 20.